En fantastisk oplevelse i midten af en familiedrevet mango og avocadofarm. En veludstyret bolig med en kæmpe terrasse, udsigt over Malaga og Middelhavet, lidt slidt tennisbane men brugbar, poolområde og meget få øvrige logerende. En dejlig overraskelse, at der var købt basale madvarer til os, da vi ankom midt om natten. Der er nemlig 2 km til nærmeste indkøbsmulighed ad stejle gader. Det skal siges, at værtsfamilien var meget hjælpsom, hvis det var ønsket med kørsel. Der er 300 meter uasfalteret stejl grusvej fra busstoppestedet til boligen. Krævende, men god! Til gengæld giver det mulighed for fantastiske morgen gåture i bjergene. Kan varmt anbefales til såvel børne- som teenagefamilier, der kan lide afveksling mellem stilhed og bylivet i Malaga.